***Obrtničko-industrijska škola u Imotskom domaćin***

***Državnog natjecanja učenika/ca frizera 2016.***

**Obrtničko-industrijska škola u Imotskom bit će domaćin Državnog natjecanja učenika/ca frizera koje će se održati 7.i 8. travnja 2016.**

Nakon niza provedenih međužupanijskih natjecanja, samo najbolji mladi frizeri, među kojima su i imotski srednjoškolci, pokazat će znanja i vještine frizerske struke.

Svečano otvaranje Državnog natjecanja upriličit će se 7. travnja 2016. u 19 sati, a cjelokupni program natjecanja učenika/ca frizera započinje 8. travnja 2016. u 08 sati. Program natjecanja odvijat će se u prostorijama *Hotela Zdilar.*

Obrtničko-industrijska škola u Imotskom po drug je put domaćin Državnog natjecanja učenika/ca frizera. Isto se natjecanje u organizaciji ove škole uspješno održalo i 2011. godine.

Svim natjecateljima želimo puno uspjeha!